ইউফোবিদ্যা
সাধারণ অর্থে, ইউফোবিদ্যা বা ইউফোলজি (ইংরেজি: Ufology; ইংরেজি উচ্চারণ: /juːˈfəlɒdʒi/) বলতে ইউএফও বা অশনাক্ত উড়ন্ত বস্তু নিয়ে গবেষণাকে নির্দেশ করে। অশনাক্ত উড়ন্ত বস্তু হলো এমন আকাশযান যেগুলোকে চোখে দেখে বা রাডারের মাধ্যমে শনাক্ত বা চিহ্নিত করা যায় না। এটি যেকোনো ধরনের উড়ন্ত বস্তু হতে পারে। তবে নির্দিষ্ট ও বিশেষায়িত অর্থে, ইউফোবিদ্যা বলতে বহির্জাগতিক প্রাণীদের দ্বারা পরিচালিত অশনাক্ত উড়ন্ত বস্তুসমূহ নিয়ে গবেষণাকে নির্দেশ করে। যারা এসব বিষয় নিয়ে গবেষণা করে, তাদের ইউফোলজিস্ট বলা হয়। ইউফোলজিস্টরা ইউএফও দেখতে পাওয়ার বিভিন্ন ঘটনা, প্রাচীন নথিসমূহে ইউএফও, বিশেষ প্রযুক্তির সাহায্যে ইউএফও অনুসন্ধান ইত্যাদি কাজ করে থাকেন। ১৯৪০-১৯৯০ সাল পর্যন্ত বিষয়টি খুবই জনপ্রিয় ছিল।